DA Den Europæiske Unions Tidende L 344/63

KOMMISSIONENS GENNEMFØRELSESFORORDNING (EU) 2016/2287

af 16. december 2016

om ændring af forordning (EF) nr. 431/2008 om åbning og forvaltning af et toldkontingent for import af frosset oksekød og gennemførelsesforordning (EU) nr. 593/2013 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), og

ud fra følgende betragtninger:

(1) Ved Kommissionens forordning (EF) nr. 431/2008 (2) fastsættes der bestemmelser om åbning og forvaltning af et toldkontingent for import af frosset kød af hornkvæg henhørende under KN-kode 0202 og for varer henhørende under KN-kode 0206 29 91.

(2) Ved Kommissionens gennemførelsesforordning (EU) nr. 593/2013 (3) fastsættes der bestemmelser om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød.

(3) Med Republikken Kroatiens tiltrædelse blev EU's toldunion udvidet. Derfor er EU i henhold til WTO-reglerne forpligtet til at indlede forhandlinger med WTO-medlemmer, som har forhandlingsrettigheder med den tiltrædende medlemsstat, for at aftale en kompensationstilpasning.

(4) Aftalen i form af brevveksling mellem Den Europæiske Union og Den Østlige Republik Uruguay i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens liste i tilslutning til dens tiltrædelse af Den Europæiske Union, godkendt ved Rådets afgørelse (EU) 2016/1884 (4), omfatter en forlængelse af to eksisterende toldkontingenter for oksekød. Der bør tilføjes 76 ton til det eksisterende kontingent for udbenet kød af hornkvæg og 1 875 ton til det eksisterende kontingent for frosset kød af hornkvæg.

(5) Idet aftalen mellem Den Europæiske Union og Den Østlige Republik Uruguay gælder fra den 1. januar 2017, bør nærværende forordning gælde fra den dato.

(6) For at sikre at toldkontingenterne i forordning (EF) nr. 431/2008 forvaltes korrekt, bør de tilføjede mængder af frosset kød af hornkvæg kunne anvendes fra kontingentperioden 2017/2018.

(7) Forordning (EF) nr. 431/2008 og gennemførelsesforordning (EU) nr. 593/2013 bør derfor ændres.

(8) Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

I artikel 1, stk. 1, i forordning (EF) nr. 431/2008 foretages følgende ændringer:

1) I første afsnit ændres »53 000 ton« til »54 875 ton«.

2) Som andet afsnit indsættes: »For importkontingentperioden 2016/2017 er den samlede mængde dog 53 000 ton.«

Artikel 2

I gennemførelsesforordning (EU) nr. 593/2013 foretages følgende ændringer:

1) Artikel 1, stk. 1, litra a), affattes således: »a) 66 826 ton for oksekød af høj kvalitet, fersk, kølet eller frosset, henhørende under KN-kode 0201 og 0202, og for produkter henhørende under KN-kode 0206 10 95 og 0206 29 91.«

2) I artikel 2, litra c), første afsnit, ændres »6 300 ton« til »6 376 ton«.

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2017.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. december 2016. På Kommissionens vegne Jean-Claude JUNCKER Formand

(1) EUT L 347 af 20.12.2013, s. 671.

(2) Kommissionens forordning (EF) nr. 431/2008 af 19. maj 2008 om åbning og forvaltning af et toldkontingent for import af frosset kød af hornkvæg henhørende under KN-kode 0202 og for varer henhørende under KN-kode 0206 29 91 (EUT L 130 af 20.5.2008, s. 3).

(3) Kommissionens gennemførelsesforordning (EU) nr. 593/2013 af 21. juni 2013 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (EUT L 170 af 22.6.2013, s. 32).

(4) Rådets afgørelse (EU) 2016/1884 af 18. oktober 2016 om indgåelse af aftalen i form af brevveksling mellem Den Europæiske Union og Den Østlige Republik Uruguay i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens liste i tilslutning til dens tiltrædelse af Den Europæiske Union (EUT L 291 af 26.10.2016, s. 1).